Eskom skort beurtkrag op - maar net tot Sondag | Netwerk24
22 Februarie 2020 11:03
Beurtkragplanne word Saterdagmiddag om 17:00 opgeskort, maar dit hervat weer Sondagoggend, het Eskom gesê.
Dit kom nadat Eskom Vrydagoggend bevestig het dat fase 2-beurtkrag tot Sondag om 06:00 sal duur.
Beurtkrag sal egter nou Sondag om 08:00 hervat word.
Dit word daaraan toegeskryf dat twee eenhede Saterdag suksesvol krag kon opwek nadat dit vir instandhouding van die netwerk ontkoppel is. Noodkragreserwes is ook goed aangevul, sê die energievoorsiener.
Eskom vra dat Suid-Afrikaners krag spaarsaam gebruik. Die waarskuwing dat beurtkrag nog 18 maande kan duur, is ook herhaal.
Rotational loadshedding will stop at 17:00 today, and will resume again on Sunday at 08:00 @SABCNewsOnline @SABCRadio @IOL @eNCA @ewnupdates @News24 @SAgovnews @TheSAnews pic.twitter.com/18GBe6V4yz
— Eskom Hld SOC Ltd (@Eskom_SA) February 22, 2020
Meer oor: Eskom | Beurtkrag | Staatsondernemings | Krag | Elektrisiteit
Petroleumwet hét al welvaartfonds genoem – Gwede
Boere só gereed om ligte aan te hou
481 voorstelle vir noodkrag ontvang – Mantashe
Kitskos en kerse mense se uitkoms in Springs